Source: http://www.jamijarvi.fi/kunta/paatoksenteko/poytakirjat/getfile.php?file=297
Timestamp: 2018-12-15 16:36:26+00:00
Document Index: 1335277

Matched Legal Cases: ['§ 141', '§ 142', '§ 143', '§ 144', '§ 145', '§ 146', '§ 160', '§ 161', '§ 164', '§ 141', '§ 164']

Tekninen lautakunta 15.08.2006
Tekninen lautakunta KOKOUSKUTSU
Laatimispäivämäärä: 10.08.2006
Aika Tiistai 15.08.2006 klo 9.00
§ 141 KOKOUKSEN LAILLISUUS JA PÄÄTÖSVALTAISUUS
§ 142 PÖYTÄKIRJANTARKASTAJIEN VALINTA
§ 143 TIEDOKSI SAATETTAVAT ASIAT
§ 144 PURKAMISILMOITUS, VIHUNEN 5:35
§ 145 LAUSUNNON ANTAMINEN JÄMI-JYLLI YKSITYISTIEN KÄYTTÄJIEN KIRJELMÄSTÄ
§ 146 RUOPPAUSTOIMENPITEITÄ KOSKEVA ASIA
§ 160 YMPÄRISTÖKATSELMUKSEEN LIITTYVÄT ASIAT
§ 161 AVENNON ALUEEN ANTENNIVERKOSTON KUNNOSTUKSEEN LIITTYVIEN TARJOUSTEN PYYTÄMINEN
§ 164 MUUT MAHDOLLISET ASIAT
Tekninen lautakunta KOKOUSPÖYTÄKIRJA 8/2006
KOKOUSAIKA 15.08.2006 klo 9.00 - 11.45
MUUT SAAPUVILLA OLLEET Rajalahti Tapio kh:n edustaja
ASIAT §§ 141 - 169 Sivut 211 - 254
Päätös: Pöytäkirjantarkastajiksi valittiin Raimo Ritakorpi ja Miia Sjöman.
- ote 185 §: Kiinteistönhoitotarjousten käsittely
- ote 186 §: Energia-avustusten myöntäminen
- ote 187 §: Kauppakirjan hyväksyminen / Aija ja Ensio Lepistö
- ote 188 §: Korjausavustusten myöntäminen
- ote 190 §: Mielahti - Pitkälahti alueen ranta-asemakaavatyön jatkaminen
- ote 192 §: Myyntitarjous / Esko Löytöluoma
- ote 31 §: Perhepuisto - Mielahti jätevesilinjan rakentaminen
- ote 32 §: Jätevesi liittymismaksun hyväksyminen Mielahden kaava-alueelle
Porilab:
- vesinäytetiedot: Urheilukentän ranta, Perhepuisto ja Mielahti
Päätös: Merkittiin asiat tiedoksi.
Pekka Pirttikoski ja Sirpa Peltonen ovat jättäneet 11.7.2006 päivätyn ilmoituksen asuinrakennuksen purkamisesta.
Tila: Vihunen 5:35
Osoite: Kuninkaanlähteentie 853, Jämijärvi
Omistajat: Pekka Pirttikoski ja Sirpa Peltonen
Purkamisajankohta: 9.7.2006
Jämi-Jylli yksityistien käyttäjät ovat toimittaneet kuntaan seuraavan sisältöisen kirjeen:
Ikaalisten kaupunginhallitus
Jämin loma-asuntojen sekä eri lomapalvelutuottajien puolesta esitämme vakavan vetoomuksen ko. hallituksille, että pikaisesti painostaisivat Turun tiepiiriä ryhtymään toimenpiteisiin Jämi - Jylli ja myös Jyllin paikallistien parantamiseen ja pinnoittamiseen.
Perustelemme vaatimustamme seuraavasti:
- Jämi - Jylli yksityistie on kahden valtion tien välissä yleisenä läpikulkutienä, ja siihen liittyy myös kolmas, Pitkäniementie.
- Kuivina aikoina tie on erittäin pölyävä ja kiharainen eikä pölynsidonta-aineet - pohjavesialueella - toimi kauan.
- Jämin loma-asunnoissa on ollut runsaasti keski- ja etelä-Euroopasta lomailijoita ja näin lienee jatkossakin, toivottavasti. He eivät ymmärrä mökkikylissä olevaa pölypilveä eivätkä auton hajoamista enteilevää tärinää. Heillähän jokainen polkukin on päällystetty. Virolaisen turistin toteamus viime viikolta "Meillä on paremmat tiet".
- Monet suomalaisetkin asiakkaat ihmettelevät ensitöikseen tien huonoa kuntoa mökille tullessaan.
- Liikenne ko. tiellä on lisääntynyt huomattavasti parinkin vuoden takaiseen tilanteeseen verrattuna ja tien päällystämisen tarve on kasvanut. Lisäksi tien käyttö laajenee koko ajan uusien asuntojen valmistumisen myötä.
- On väärin, että mm. loma-asuntojen omistajat omalta osaltaan rahoittavat tien hoitoa, ja sen käyttäjiin kuuluu mm. puolustusvoimat raskaallakin kalustolla. Lisäksi tien käyttö laajenee koko ajan uusien asuntojen valmistumisen myötä.
- Vaadimme myös, että saamme nähtäväksi pöytäkirjat mitä kuntien hallitukset tekevät asian pikaiseen päiväjärjestykseen saattamiseksi.
Jämijärvellä 31. päivänä heinäkuuta 2006.
Matti Uusi-Salava loma-asunnot puh.joht.
Ritva Luomahaara Luonto- ja melontaretket
Jouko Kulmala vapaa-aikalautakunta
Voitto Vuori Reima Country
Pekka Peltonen Skönön Safarit Oy
Hanna Vanhatalo Skönön Safarit Oy
Hanna Räihä Jämi-Info
Kunnanhallitus pyytää asiasta teknisen lautakunnan lausuntoa.
Liitteenä 145.1 katselmusmuistio 9.8.2006.
Jämi-Jylli yksityistiestä on tehty Turun tiepiirille ja Hämeen tiepiirille hakemukset tien muuttamiseksi yleiseksi tieksi. Koska vastaavia hallinnollista muutosta hakeneita teitä on runsaasti jo aiemmin, Jämi-Jylli tie joutunee toimimaan pitkään yksityistienä.
Kesän erittäin pitkän hellekauden johdosta tietä ei ole voitu höylätä eikä lanata pitkään aikaan, joten ajoradan pinta on kulunut erittäin huonoksi. Tien pinnan kulumiseen on vaikuttanut erittäin runsas liikenne.
Kunta on sitoutunut kunnossapitosopimuksella hoitamaan tien ns. kunnossapitotehtävät vuosittain kunnan talousarviossa varattavien määrärahojen mukaan.
Tien peruskunnostukseen kunta ei ole sitoutunut, joten mahdollisista peruskunnostuksista tehdään eri sopimukset.
Päätös: Jämi-Jylli tien saattamiseksi asianmukaiseen käyttökuntoon tulisi toimia 9.8.2006 katselmuksessa todetulla tavalla. Tärkeää olisi saada tie kestopäällystetyksi mahdollisimman pian.
Länsi-Suomen ympäristölupavirasto on 3.7.2006 päivätyllä lupapäätöksellään Nro 85/2006/4 myöntänyt Jämijärven kunnalle luvan väylän ruoppaamiseen Uimaluodon itäpuolen ja Tervaselän välisellä osuudella 1450 m ja Jussinkarin kohdalla 250 m Jämijärven kunnassa siten, että ruoppausmassoja syntyy noin 15 000 m³ ktr.
Ruoppausmassat on läjitettävä pääosin tason N60 +101,08 m yläpuoliselle alueelle tai kuljetettava kauemmaksi vesistöstä erilliselle läjitysalueelle.
Kunnan talousarviossa on varattuna 77.000 euron määräraha kuluvalle vuodelle ko. ruoppaustöitä varten.
Ko. ruoppaustyö oli tarkoitus suorittaa ja vuonna 2002-2003 ja siitä tehtiin silloin urakkasopimus Länsikone Oy:n kanssa. Koska toimenpiteitä ei päästy tekemään suunnitellusti ilmoitusperusteisena, jouduttiin hakemaan työn suorittamista varten ympäristölupavirastolta lupa, joka saatiin 3.7.2006.
Länsikone Oy on edelleen halukas suorittamaan ko. työn, joka urakka kuitenkin lupaehdoista ja pitkittyneestä ajasta ym. tekijöistä johtuen tulee neuvotella muuttuneita olosuhteista vastaavaksi.
Päätös: Suoritetaan Länsikone Oy:n kanssa neuvottelu urakkaehdoista ja hinnoista.
Neuvotteluun kutsutaan Länsikone Oy:stä Heikki Viljanen, kunnanhallituksen pj. Matti Leppihalme, kunnanjohtaja Esa Ala-Karvia, teknisen lautakunnan pj. Ari Uusi-Rasi, rakennuspäällikkö Juhani Viilo ja kunnanhallituksen jäsen Tapio Rajalahti.
14.06.2006 suoritetun ympäristökatselmuksen mukaiset havainnot liitteessä 160.1.
Avennon alueen antenniverkoston kunnostus/muutostöihin on talousarviossa varattuna 8.000 euron määräraha menoksi ja vastaavasti myös tuloksi, joka on tarkoitus periä verkoston piiriin liitetyiltä kiinteistöiltä eli niiltä joita ko. verkosto palvelee.
Päätös: Pyydetään antenniverkoston kunnostuksesta tarjoukset liitteen 161.1 mukaisesti.
§ 164 PURKAMISLUPA (MÄKITALO 4:144)
Paula Kulmala on toimittanut kuntaan11.08.2006 seuraavan lupahakemuksen:
Kasvihuoneiden purkaminen (+ varastorakennus)
Huonokuntoisten rakennusten purkamiseen ja hävittämisen pyydän luvan.
- kasvihuoneita 4 kp
- varastorakennuksia 1 kpl
Jämijärvi 11.8.2006
Paula Kulmala
Päätös: Hyväksyttiin purkamistoimenpide suoritettavaksi.